**Lasse Glomm** (1944–1996) var en norsk filmregissør og manusforfatter. Han regisserte åtte spillefilmer og hadde manus på syv. Han var i tillegg produsent på flere filmer.

Karriere
--------

Glomm begynte karrièren som filmjournalist og redaksjonsmedlem i filmtidsskriftene *Fant* og *Filmavisa* og debuterte som filmarbeider i 1972. Han var produksjonsassistent og -leder på flere filmer, blant annet Joseph Loseys filmatisering av *Et dukkehjem* (1973) og Per Bloms Mors hus (1974). Glomm regidebuterte med *Det andre skiftet* (1978) og fulgte opp med *At dere tør!* (1980), begge etter bøker av Espen Haavardsholm. Etter barnefilmen *Zeppelin* (1981) kom *Svarte fugler* (1983), en kjærlighetshistorie lagt til forlagsmiljø, mens *Havlandet* (1985) var et historisk hverdagsdrama for Nordkalotten. Filmen hadde sitt litterære forelegg i Idar Kristiansens romansyklus om den finske innvandringen til Nord-Norge i 1860-årene. Dystopien *Sweetwater* (1988) var basert på Knut Faldbakkens to *Uår*-romaner.

Han var produksjonleder for *Vårnatt* (1976) og produsent for *Is-slottet* (1987), begge basert på bøker av Tarjei Vesaas. Han hadde manus på nesten alle de filmene han regisserte og hadde i tillegg manus på den Oscar-nominerte *Søndagsengler* fra 1996, som ble hans siste spillefilm.

I 1990-årene hadde han også oppdrag for tv og regisserte noen episoder av såpeserien *Offshore* (1996). 

Glomm var kunstnerisk leder for Norsk Film A/S i årene 1984–1987. Han var også i en periode lærer ved Dønski videregående skole.

Filmografi
----------

|  |  |  |
| --- | --- | --- |
| Regi
* *Den som graver en grav* (TV) (1994)
* *Sweetwater* (1988)
* *Havlandet* (1985)
* *Svarte fugler* (1983)
* *Zeppelin* (1981)
* *At dere tør!* (1980)
* *Det andre skiftet* (1978)
 | Manus
* *Søndagsengler* (1996)
* *Sweetwater* (1988)
* *Havlandet* (1985)
* *Svarte fugler* (1983)
* *At dere tør!* (1980)
* *Det andre skiftet* (1978)
* *Streik!* (1975)
 | Produsent
* *Is-slottet* (1987) (produsent)
* *Kvinnene* (1979) (produsent)
* *Kosmetikkrevolusjonen* (1977) (produksjonsleder)
* *Vårnatt* (1976) (produksjonsleder)
* *Kjære Maren* (1976) (produksjonsleder)
* *Ungen* (1974) (produksjonsleder)
* *A Doll's House*
 |

TV
--

(Regi)

* *Offshore* (1996) (ukjent antall episoder)
* *I de beste familier* (1995)

Referanser
----------

1. 1 2 3   Slekt og Datas Gravminnebase, «Minneside basert på bilder og gravminnedata for Lasse Glomm, (05.september 1944 - 12.oktober 1996).», besøkt 14. august 2021[Hentet fra Wikidata]
2. ↑   ČSFD person-ID 312251[Hentet fra Wikidata]
3. ↑   Aftenposten, «Lasse Glomm er død», utgitt 13. oktober 1996[Hentet fra Wikidata]
4. ↑  «Lasse Glomm er død». *Dagbladet*. 14. oktober 1996. Besøkt 20. oktober 2008.

Eksterne lenker
---------------

* (en) Lasse Glomm på Internet Movie Database Rediger på Wikidata

* (no) Lasse Glomm hos Sceneweb Rediger på Wikidata

* (sv) Lasse Glomm i Svensk Filmdatabas Rediger på Wikidata

* (da) Lasse Glomm på Filmdatabasen Rediger på Wikidata

* (en) Lasse Glomm på AllMovie Rediger på Wikidata

* (en) Lasse Glomm hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** LCCN **·** NKC
 |